คือหนูเจ็บที่จมูกคะ ตอนแรกรู้สึกเหมือนจะเป็นสิวที่จมูก แต่ตอนนี้เหมือนมันไม่มีหัวคะ รู้สึกเจ็บมากๆ ช่วงปีกจมูกจะบวมๆ แต่ไม่มีร่องรอยของการเป็นสิวหรือเป็นหนองอะไร อยากทราบว่ามันเป็นอาการของโรคอะไรคะ แล้วทำยังไงถึงหายคะ มันเจ็บมากๆ แบบน้ำตาไหลเลยคะ
สวัสดีค่ะ อาการเจ็บและบวมที่ปีกจมูก น่าจะเกิดจาก- มีการอักเสบของเนื้อเยื่อ (cellulitis) ซึ่งจะทำให้ผิวหนังและชั้นเนื้อเยื่อใต้ผิวหนังมีอาการบวมแดง เจ็บและปวด นอกจากนี้อาจมีไข้ อ่อนเพลีย ปวดเมื่อยตามตัว ร่วมด้วย สาเหตุเกิดจากการติดเชื้อแบคทีเรียจากผิวหนังที่มีรอยแผล หรือรอยแยกเล็ก หรือแผลถลอกเล็กๆ ที่อาจเกิดจากการเกา การแคะจมูก เมื่อผิวหนังมีรอยแยกดังกล่าว เชื้อโรคก็จะเข้าสู่ผิวหนังชั้นและเนื้อเยื่อทำให้เกิดการติดเชื้ออักเสบได้- หากมีการใส่สิ่งแปลกปลอมภายในจมูก เช่น การเสริมจมูก การเคยตัดปีกจมูก ก็อาจเกิดการอักเสบติดเชื้อตามมาได้เช่นกัน- นอกจากนี้ อาจเกิดจากการมีฟันผุ หรือเหงือกอักเสบภายในช่องปากส่วนบน ซึ่งทำให้มีอาการปวดร้าวมาที่ปีกจมูกได้ แต่ก็ไม่น่าทำให้ปีกจมูกมีอาการบวม- การมีไซนัสอักเสบ ก็อาจทำให้มีอาการปวดร้าวมาที่ปีกจมูกได้ แต่ก็จะต้องมีอาการอื่นๆ ร่วม เช่น คัดจมูก แน่นจมูก มีน้ำมูกไหล ปวดหน้าผาก โหนกแก้ม รอบกระบอกตา เป็นต้นหากมีอาการเจ็บ และบวมมาก ก็ควรไปพบแพทย์เพื่อตรวจและรักษาค่ะ ในเบื้องต้น ไม่ควรไปจับ และนวดคลึงใดๆ และอาจทานยาแก้ปวด เช่น พาราเซเตามอล ไอบูโพรเพน เป็นต้น หากไม่ได้แพ้ยาเหล่านี้